
CONVOCATÒRIA DEL CONCURS D’APARADORS DE NADAL 2025 DE SENTMENAT
1. Objecte i finalitat del concurs
L’objecte d’aquesta convocatòria és regular el procediment de participació en el Concurs d’Aparadors de Nadal 2025, adreçat als establiments comercials amb local físic ubicat al municipi de Sentmenat.
La finalitat del concurs és fomentar la creativitat, la decoració nadalenca i la dinamització del comerç local, contribuint a generar un ambient festiu i atractiu per a la ciutadania durant les festes nadalenques.
El concurs contempla dues modalitats de participació:
· Categoria Millor Aparador, valorada per el jurat.
· Categoria Aparador Popular, valorada per votació ciutadana.
2. Règim jurídic
Aquest concurs es regeix per:
· Les presents bases reguladores.
· L’Ordenança General de Subvencions de l’Ajuntament de Sentmenat.
· La Llei 38/2003, de 17 de novembre, General de Subvencions (en allò que sigui aplicable).
· La Llei 39/2015, d’1 d’octubre, del Procediment Administratiu Comú.
· La Llei 7/1985, reguladora de les Bases del Règim Local.
· La Llei 19/2014, de transparència, accés a la informació pública i bon govern.
· Qualsevol altra normativa aplicable.

Naturalesa dels premis:
Els premis en metàl·lic tenen la consideració de subvencions en règim de concurrència competitiva, d’acord amb l’article 22 de la Llei 38/2003 i l’Ordenança General de Subvencions municipal. La concessió es formalitzarà mitjançant resolució motivada de l’òrgan competent, publicada a la Seu Electrònica.
3. Necessitat i oportunitat del concurs
El comerç local de Sentmenat constitueix un dels principals motors de dinamització econòmica i social del municipi. En el context actual, és fonamental impulsar iniciatives que fomentin la visibilitat dels establiments i promoguin la participació ciutadana en la vida comercial del poble. El concurs d’aparadors de Nadal s’emmarca dins d’aquesta estratègia de promoció econòmica i revitalització del teixit comercial.
4. Impacte econòmic i social
El concurs contribuirà a:
· Millorar la imatge dels establiments comercials.
· Atraure visitants i fomentar el consum local durant la campanya de Nadal.
· Reforçar el sentiment de comunitat i identitat local.
· Estimular la creativitat i la innovació en la presentació dels productes.
· Implicar la ciutadania en la valoració del comerç local mitjançant la votació popular.
5. Període de desenvolupament
Els aparadors hauran d’estar decorats i visibles entre els dies 15 i 17 de desembre de 2025, període durant el qual el jurat professional realitzarà la visita i valoració.
La votació popular estarà oberta entre els dies 12 i 22 de desembre de 2025.
6. Requisits de participació
Podran participar en el concurs:
· Els establiments comercials amb local físic obert al públic ubicat dins el terme municipal de Sentmenat.
· Els establiments han d’estar donats d’alta en l’activitat econòmica corresponent.
· Complir amb les obligacions tributàries i amb la Seguretat Social.
· No estar sancionats per infraccions greus en matèria de subvencions.
· No podran participar establiments que operin exclusivament en línia.
· Els aparadors hauran d’estar decorats amb motius nadalencs i visibles des de l’exterior durant el període de valoració.
· Tots els establiments inscrits optaran automàticament a les dues categories, excepte que indiquin expressament la voluntat de no participar en la votació popular.

7. Condició mínima per a la realització del concurs

Per tal que el concurs es pugui dur a terme, serà necessari que s’hi inscriguin un mínim de cinc (5) establiments participants. En cas de no assolir aquest nombre mínim, l’Ajuntament de Sentmenat podrà declarar deserta la convocatòria, mitjançant resolució publicada a la Seu Electrònica.
8. Procediment d’inscripció
Les inscripcions es podran formalitzar fins al dia 11 de desembre de 2024, mitjançant:
· A través de la APP Tràmit de l’Ajuntament de Sentmenat: 
· Enllaç App Store:  https://apptramit.com/img/Download_on_the_App_Store_Badge_US-UK_RGB_blk_092917.svg
· Enllaç Google Play: https://play.google.com/store/apps/details?id=com.tramit.app&pcampaignid=pcampaignidMKT-Other-global-all-co-prtnr-py-PartBadge-Mar2515-1
· Presencialment, a les oficines de Promoció Econòmica (Passeig Anselm Clavé 88-90)
L’Ajuntament podrà requerir documentació addicional. 
9. Jurat i criteris de valoració
9.1 Categoria Millor Aparador
El jurat estarà format per:
· Un/a representant de l’Associació de Comerciants de Sentmenat.
· Un/a representant del Taller d’Art.
· Un/a tècnic/a de comunicació de l’Ajuntament de Sentmenat.
Els criteris de valoració seran els següents:
	Criteri
	Descripció
	Puntuació màxima

	Temàtica
	Adequació a l’ambient i esperit nadalenc
	10 punts

	Originalitat i creativitat
	Disseny innovador i atractiu
	10 punts

	Qualitat estètica
	Harmonia, composició i acabats
	10 punts

	Integració del producte
	Relació entre decoració i productes exposats
	10 punts

	Impacte visual
	Capacitat d’atreure l’atenció del públic
	10 punts

	Total màxim
	
	50 punts


El jurat podrà declarar desert qualsevol dels premis si considera que les propostes no compleixen els criteris mínims de qualitat.
9.2 Categoria Aparador Popular
La valoració es farà per votació ciutadana, mitjançant un sistema digital accessible a través d’un codi QR col·locat a l’aparador de cada establiment participant.
· Cada ciutadà podrà votar un únic establiment.
· El vot popular es guanyarà per majoria de vots rebuts.
· El jurat serà l’encarregat de verificar el resultat i aixecarà acta de l’establiment guanyador.
10. Premis
10.1 Categoria Millor Aparador
· 1r premi: 200 €
· 2n premi: 125 €
· 3r premi: 75 €
10.2 Categoria Aparador Popular
Premi: Una sessió d’assessorament personalitzat amb un/a aparadorista professional.
Els premis es finançaran amb càrrec a la partida pressupostària 220-4310-48000 – Subvencions Promoció Econòmica del pressupost municipal de l’exercici 2025.
Pagament: mitjançant resolució d’atorgament, prèvia acceptació per part del beneficiari. Els premis estaran subjectes a les retencions fiscals que estableixi la normativa vigent.
11. Resolució i publicació
La resolució del concurs es farà pública a la Seu Electrònica de l’Ajuntament de Sentmenat durant la setmana següent a la valoració del jurat i al tancament de la votació popular.
L’extracte de la convocatòria que regirà aquest procediment es publicarà, a través de la Base de Dades Nacional de Subvencions, al Butlletí Oficial de la Província de Barcelona.
12. Acceptació i obligacions de les persones participants
La participació en el concurs implica l’acceptació íntegra de les presents bases i de les decisions del jurat.
Les persones participants es comprometen a:
· Mantenir l’aparador decorat i il·luminat durant el període de valoració.
· Col·locar el codi QR del vot popular en un lloc visible de l’aparador.
· Facilitar l’accés visual al jurat durant la visita.
· Assistir, o delegar la seva representació, a l’acte de lliurament de premis si n’hi hagués.

13. Publicitat i transparència
Es publicarà el nom comercial i l’import concedit al Portal de Transparència, d’acord amb la normativa.
14. Protecció de dades
Tractament conforme al Reglament (UE) 2016/679, General de Protecció de Dades (RGPD) i a la Llei Orgànica 3/2018, de Protecció de Dades Personals i Garantia dels Drets Digitals (LOPDGDD). El responsable del tractament és l’Ajuntament de Sentmenat (Passeig Anselm Clavé, 88-90, 08181 Sentmenat, Barcelona), amb correu electrònic dpd@sentmenat.cat per contactar amb el Delegat de Protecció de Dades. Les dades personals recollides en el marc d’aquesta convocatòria seran utilitzades exclusivament per a la gestió del concurs i el lliurament dels premis. Les persones participants podran exercir els drets d’accés, rectificació, supressió, limitació, oposició i portabilitat mitjançant sol·licitud a l’Ajuntament de Sentmenat, d’acord amb els procediments establerts a la normativa vigent. Així mateix, s’informa que les dades identificatives dels establiments premiats seran publicades al Portal de Transparència, en compliment de les obligacions legals de publicitat activa.
15. Règim sancionador
En cas d’incompliment, s’aplicarà el règim de reintegrament previst a l’article 37 de la Llei General de Subvencions.
[bookmark: _GoBack]16. Règim supletori
En tot allò no previst en aquestes bases, s’aplicarà la normativa general de procediment administratiu i la normativa reguladora de subvencions, incloent la Llei 39/2015, del Procediment Administratiu Comú, la Llei 38/2003, General de Subvencions, i l’Ordenança General de Subvencions municipal. Així mateix, seran d’aplicació les disposicions de la Llei 7/1985, reguladora de les Bases del Règim Local, i qualsevol altra normativa sectorial que resulti pertinent per garantir la correcta tramitació i execució d’aquesta convocatòria.

